LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2012 M. KOVO 9 D. ĮSAKYMO NR. A1-135 „DĖL VALSTYBĖS PAGALBOS TEIKIMO SOCIALINĖMS ĮMONĖMS TVARKOS APRAŠO PATVIRTINIMO“ PAKEITIMO

2015 m. spalio 30 d. Nr. A1-613

Vilnius

1. P a k e i č i u Lietuvos Respublikos socialinės apsaugos ir darbo ministro 2012 m. kovo 9 d. įsakymą Nr. A1-135 „Dėl Valstybės pagalbos teikimo socialinėms įmonėms tvarkos aprašo patvirtinimo“:

1.1. Pakeičiu preambulę ir ją išdėstau taip:

„Vykdydamas Lietuvos Respublikos Vyriausybės 2004 m. liepos 7 d. nutarimo Nr. 852 „Dėl įgaliojimų suteikimo įgyvendinant Lietuvos Respublikos socialinių įmonių įstatymą“ 1.8 papunktį:“.

1.2. Pakeičiu nurodytu įsakymu patvirtintą Valstybės pagalbos teikimo socialinėms įmonėms tvarkos aprašą:

1.2.1. Pakeičiu I skyriaus pavadinimą ir jį išdėstau taip:

„I SKYRIUS

BENDROSIOS NUOSTATOS“.

1.2.2. Pakeičiu 1 punktą ir jį išdėstau taip:

„1. Valstybės pagalbos teikimo socialinėms įmonėms tvarkos aprašas (toliau – tvarkos aprašas) nustato Lietuvos Respublikos socialinių įmonių įstatymo (toliau – Įstatymas) 13 straipsnyje nustatytos valstybės pagalbos teikimo socialinėms įmonėms tvarką.“

1.2.3. Pakeičiu 4 punktą ir jį išdėstau taip:

„4. Šio tvarkos aprašo 3.4–3.6 papunkčiuose nurodytų rūšių valstybės pagalba skiriama tik neįgaliųjų socialinėms įmonėms.“

1.2.4. Pakeičiu 5 punktą ir jį išdėstau taip:

„5. Šio tvarkos aprašo 3.3 papunktyje nurodyta valstybės pagalba tiems patiems socialinės įmonės darbuotojams, priklausantiems bent vienai tikslinei grupei, mokyti gali būti teikiama ne dažniau kaip kas vieneri metai.“

1.2.5. Pakeičiu 6 punktą ir jį išdėstau taip:

„6. Jeigu prekėms ar paslaugoms pirkti numatoma naudoti skirtas valstybės pagalbos lėšas, šie pirkimai turi būti atliekami vadovaujantis Lietuvos Respublikos viešųjų pirkimų įstatymu arba nesantiems perkančiąja organizacija pagal Lietuvos Respublikos viešųjų pirkimų įstatymą – Prekių, paslaugų ar darbų pirkimo taisyklėmis, patvirtintomis Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) direktoriaus įsakymu.“

1.2.6. Pakeičiu 7 punktą ir jį išdėstau taip:

„7. Tinkamų finansuoti išlaidų dalį, kurios nepadengia skiriamos valstybės pagalbos lėšos, pareiškėjas privalo finansuoti nuosavu įnašu. Nuosavu įnašu negali būti laikomos lėšos, skirtos tikslinėms asmenų grupėms priklausančių darbuotojų darbo užmokesčiui mokėti, išskyrus šio tvarkos aprašo 3.1 papunktyje numatytų valstybės pagalbos rūšių išlaidas. Socialinei įmonei tenkančios išlaidos negali būti padengiamos natūra.“

1.2.7. Pakeičiu10 punktą ir jį išdėstau taip:

„10. Ilgalaikis materialusis turtas, kurį socialinė įmonė įsigijo ar sukūrė pasinaudodama šio tvarkos aprašo 3.2 ir 3.4 papunkčiuose nurodytomis subsidijomis, privalo būti apdraustas maksimaliu turto atkuriamosios vertės draudimu nuo visų galimų rizikos atvejų, nuo kurių draudžia socialinės įmonės pasirinkta draudimo bendrovė, ne mažiau kaip 3 metams po turto įsigijimo ar sukūrimo.“

1.2.8. Pakeičiu II skyriaus pavadinimą ir jį išdėstau taip:

„II SKYRIUS

BENDRIEJI REIKALAVIMAI VALSTYBĖS PAGALBAI GAUTI“.

1.2.9. Pakeičiu 11.1.3 papunktį ir jį išdėstau taip:

„11.1.3. paraiškos gauti šio tvarkos aprašo 3.4–3.6 papunkčiuose nurodytą valstybės pagalbą teikimo mėnesį neįgalių darbuotojų dalis nuo bendro darbuotojų skaičiaus faktiškai turi sudaryti ne mažiau, negu nustatyta Įstatymo 3 straipsnio 2 dalies 2 punkte;“.

1.2.10. Pakeičiu III skyriaus pavadinimą ir jį išdėstau taip:

„III SKYRIUS

SUBSIDIJA DARBO UŽMOKESČIUI“.

1.2.11. Pakeičiu 14 punktą ir jį išdėstau taip:

„14. Subsidija darbo užmokesčiui yra skiriama, jeigu įdarbinus asmenis padidėja atitinkamos socialinės įmonės faktinis įdarbinimo metu sąrašuose esančių tikslinėms asmenų grupėms priklausančių darbuotojų skaičius, palyginti su vidutiniu Sąrašuose esančių darbuotojų skaičiumi per praėjusius 12 kalendorinių mėnesių. Subsidija darbo užmokesčiui taip pat yra skiriama, jeigu įdarbinus asmenis atitinkamos socialinės įmonės faktinis įdarbinimo metu sąrašuose esančių tikslinėms grupėms priklausančių darbuotojų skaičius, palyginti su vidutiniu sąrašuose esančių darbuotojų skaičiumi per praėjusius 12 kalendorinių mėnesių, nepadidėja dėl darbuotojų atleidimo Lietuvos Respublikos darbo kodekso 127 straipsnyje arba 136 straipsnyje nustatytais pagrindais.“

1.2.12. Pakeičiu 17 punktą ir jį išdėstau taip:

„17. Subsidija darbo užmokesčiui neskiriama padengti socialinės įmonės išlaidoms, skirtoms išmokoms (įskaitant draudėjo mokamas valstybinio socialinio draudimo įmokas), nurodytoms Darbuotojo ir valstybės tarnautojo vidutinio darbo užmokesčio apskaičiavimo tvarkos aprašo, patvirtinto Lietuvos Respublikos Vyriausybės 2003 m. gegužės 27 d. nutarimu Nr. 650 „Dėl Darbuotojo, valstybės tarnautojo ir žvalgybos pareigūno vidutinio darbo užmokesčio apskaičiavimo tvarkos aprašo patvirtinimo“ 6 punkte, išskyrus darbo užmokestį už kasmetines ir mokymosi atostogas.“

1.2.13. Pakeičiu IV skyriaus pavadinimą ir jį išdėstau taip:

„IV SKYRIUS

SUBSIDIJA PAPILDOMOMS ADMINISTRACINĖMS IR TRANSPORTO IŠLAIDOMS“.

1.2.14. Pakeičiu 22.2 papunktį ir jį išdėstau taip:

„22.2. automobilio degalų įsigijimo išlaidos neviršija tų, kurios reikalingos atstumui nuo neįgalių darbuotojų gyvenamosios vietos iki darbovietės įveikti. Automobilio kuro normos nustatomos vadovaujantis Automobilio kuro normos nustatymo metodika, patvirtinta Susisiekimo ministerijos 1995 m. spalio 12 d. įsakymu Nr. 405 „Dėl automobilių kuro normų nustatymo metodikos“.“

1.2.15. Pakeičiu V skyriaus pavadinimą ir jį išdėstau taip:

„V SKYRIUS

SUBSIDIJA ASISTENTUI“.

1.2.16. Pakeičiu VI skyriaus pavadinimą ir jį išdėstau taip:

„VI SKYRIUS

SUBSIDIJA NEĮGALIŲ DARBUOTOJŲ DARBO VIETOMS ĮSTEIGTI AR PRITAIKYTI IR JŲ DARBO PRIEMONĖMS ĮSIGYTI AR PRITAIKYTI“.

1.2.17. Pakeičiu VII skyriaus pavadinimą ir jį išdėstau taip:

„VII SKYRIUS

SUBSIDIJA MOKYMUI“.

1.2.18. Pakeičiu 47.4 papunktį ir jį išdėstau taip:

„47.4. darbo užmokestis besimokantiems darbuotojams, apskaičiuotas už jų mokymosi laiką. Tinkamomis išlaidomis laikoma dalis tų darbo užmokesčio išlaidų, kurios nėra dengiamos šio tvarkos aprašo 3.1 papunktyje nurodyta subsidija darbo užmokesčiui.“

1.2.19. Pakeičiu 48 punktą ir jį išdėstau taip:

„48. Subsidijos mokymui šio tvarkos aprašo 47.4 papunktyje nurodytoms išlaidoms padengti dydis negali viršyti subsidijų sumos, skirtos šio tvarkos aprašo 47.1–47.3 papunkčiuose nurodytoms išlaidoms padengti.“

1.2.20. Pakeičiu VIII skyriaus pavadinimą ir jį išdėstau taip:

„VIII SKYRIUS

SUBSIDIJA APLINKAI PRITAIKYTI“.

1.2.21. Pakeičiu IX skyriaus pavadinimą ir jį išdėstau taip:

„IX SKYRIUS

REIKALAVIMAI PARAIŠKOMS“.

1.2.22. Pakeičiu 57.3. papunktį ir jį išdėstau taip:

„57.3. šio tvarkos aprašo 56.1 papunktyje nurodyti dokumentai.“

1.2.23. Pakeičiu X skyriaus pavadinimą ir jį išdėstau taip:

„X SKYRIUS

PARAIŠKŲ TEIKIMAS“.

1.2.24. Pakeičiu 58 punktą ir jį išdėstau taip:

„58. Socialinės įmonės paraiškas gauti šio tvarkos aprašo 3.2, 3.3 ir 3.4 papunkčiuose nurodytas subsidijas teikia nuo einamųjų metų sausio 1 d. iki birželio 30 d. Paraiškos gauti šio tvarkos aprašo 3.2, 3.3 ir 3.4 papunkčiuose nurodytas subsidijas teikiamos ne daugiau kaip vieną kartą per metus.“

1.2.25. Pakeičiu XI skyriaus pavadinimą ir jį išdėstau taip:

„XI SKYRIUS

PARAIŠKŲ VERTINIMAS IR SPRENDIMO DĖL SUBSIDIJŲ SKYRIMO PRIĖMIMAS“.

1.2.26. Pakeičiu XII skyriaus pavadinimą ir jį išdėstau taip:

„XII SKYRIUS

SUTARČIŲ SUDARYMAS IR PASIBAIGIMAS“.

1.2.27. Pakeičiu 66 punktą ir jį išdėstau taip:

„66. Lietuvos darbo birža, priėmusi sprendimą skirti šio tvarkos aprašo 3.2–3.6 papunkčiuose nurodytą valstybės pagalbą, socialinei įmonei registruotu paštu išsiunčia sutarties projektą bei raštą, kuriame informuoja apie priimtą sprendimą skirti valstybės pagalbą bei nurodo sutarties pasirašymo terminą, kuris negali būti ilgesnis kaip 5 darbo dienos nuo pranešimo gavimo dienos, ir pateikia kitą svarbią informaciją. Priėmus sprendimą skirti šio tvarkos aprašo 3.2 papunktyje nurodytą valstybės pagalbą, prieš pasirašant sutartį, socialinė įmonė privalo pateikti ne mažesnį kaip 50 procentų subsidijos sumos, skirtos neįgalių darbuotojų darbo vietoms steigti ar pritaikyti ir jų darbo priemonėms įsigyti ar pritaikyti, banko, draudimo bendrovės ar kitos kredito įstaigos garantinį raštą sutarties galiojimo laikotarpiui. Sutartį pasirašo Lietuvos darbo biržos direktorius ir socialinės įmonės vadovas ar jo įgaliotas asmuo. Sutarties tipinę formą tvirtina socialinės apsaugos ir darbo ministras.“

1.2.28. Pakeičiu XIII skyriaus pavadinimą ir jį išdėstau taip:

„XIII SKYRIUS

VALSTYBĖS PAGALBOS IŠMOKĖJIMAS“.

1.2.29. Pakeičiu 70 punktą ir jį išdėstau taip:

„70. Teritorinės darbo biržos socialinėms įmonėms šio tvarkos aprašo 3.2–3.6 papunkčiuose nurodytą valstybės pagalbą išmoka, laikydamosi sutartyse nustatytų įsipareigojimų.“

1.2.30. Pakeičiu 74 punkto pirmąją pastraipą ir ją išdėstau taip:

„74. Šio tvarkos aprašo 3.1, 3.5 ir 3.6 papunkčiuose nurodyta valstybės pagalba priemonių įgyvendinimo išlaidoms kompensuoti teikiama taip:“.

1.2.31. Pakeičiu 76 punkto pirmąją pastraipą ir ją išdėstau taip:

„76. Šio tvarkos aprašo 3.2–3.4 papunkčiuose nurodyta valstybės pagalba priemonių įgyvendinimo išlaidoms kompensuoti teikiama taip:“.

1.2.32. Pakeičiu 76.6 papunktį ir jį išdėstau taip:

„76.6. teritorinė darbo birža, išnagrinėjusi socialinės įmonės mokėjimo prašymą pervesti galutinį mokėjimą (8 priedas) bei galutines išlaidų sąmatos įvykdymo ir veiklos (darbų) įgyvendinimo ataskaitas (6 ir 7 priedai), priima sprendimą dėl šių ataskaitų tvirtinimo per 5 darbo dienas nuo šių dokumentų gavimo dienos. Patvirtinus ataskaitas, socialinei įmonei galutinis mokėjimas pervedamas per 5 darbo dienas nuo ataskaitų patvirtinimo dienos. Teritorinei darbo biržai nepatvirtinus pateiktų ataskaitų dėl šio tvarkos aprašo 76.4 papunktyje nurodytų priežasčių, socialinė įmonė privalo per teritorinės darbo biržos nustatytą terminą ištaisyti nurodytus ataskaitų trūkumus ir pateikti jas kartu su nauju mokėjimo prašymu pervesti galutinį mokėjimą.“

1.2.33. Pakeičiu XIV skyriaus pavadinimą ir jį išdėstau taip:

„XIV SKYRIUS

VALSTYBĖS PAGALBOS MOKĖJIMO SUSTABDYMAS, NUTRAUKIMAS IR IŠMOKĖTOS VALSTYBĖS PAGALBOS GRĄŽINIMAS“.

1.2.34. Pakeičiu 83.2 papunktį ir jį išdėstau taip:

„83.2. vyriausiojo valstybinio darbo inspektoriaus įgaliotam valstybės tarnautojui ar darbuotojui, dirbančiam pagal darbo sutartį, išsiuntus raštą socialinei įmonei dėl atliekant veiklos priežiūrą nustatytų Įstatymo ar jo įgyvendinamųjų teisės aktų pažeidimų (neatitikimų) ir apie tai informavus Lietuvos darbo biržą;“.

1.2.35. Pakeičiu 84.2 papunktį ir jį išdėstau taip:

„84.2. socialinė įmonė per vyriausiojo valstybinio darbo inspektoriaus įgalioto valstybės tarnautojo ar darbuotojo, dirbančio pagal darbo sutartį, nustatytą terminą panaikina atliekant veiklos priežiūrą nustatytus Įstatymo ar jo įgyvendinamųjų teisės aktų pažeidimus (neatitikimus) ir apie tai informuoja Lietuvos Respublikos valstybinės darbo inspekcijos prie Socialinės apsaugos ir darbo ministerijos teritorinį skyrių ir Lietuvos darbo biržą.“

1.2.36. Pakeičiu 88 punkto pirmąją pastraipą ir ją išdėstau taip:

„88. Socialinė įmonė privalo grąžinti visą jai skirtą valstybės pagalbą, jeigu:“.

1.2.37. Pakeičiu XV skyriaus pavadinimą ir jį išdėstau taip:

„XV SKYRIUS

ATSISKAITYMAS UŽ PRIEMONĖMS ĮGYVENDINTI SKIRTOS VALSTYBĖS PAGALBOS PANAUDOJIMĄ“.

1.2.38. Pakeičiu 95 punktą ir jį išdėstau taip:

„95. Vyriausiojo valstybinio darbo inspektoriaus įgaliotas valstybės tarnautojas ar darbuotojas, dirbantis pagal darbo sutartį, Lietuvos Respublikos viešojo administravimo įstatymo ketvirtajame skirsnyje nustatyta tvarka turi teisę atlikti socialinių įmonių veiklos priežiūrą, tikrinti, ar socialinei įmonei jos priemonėms įgyvendinti skirta valstybės pagalba naudojama remiantis Įstatymo, šio tvarkos aprašo ir kitų teisės aktų nustatytais reikalavimais.“

2. Šis įsakymas įsigalioja 2015 m. lapkričio 1 d.

Socialinės apsaugos ir darbo ministrė	Algimanta Pabedinskienė